Odense Adresse-Contoirs Efterretninger, 1838-06-07
Provindsialstænderne for Slesvig. Af de trende første Nummere af den slesvigske Stændertidende sees, at 43 Medlemmer have givet Møde i Forsamlingen. Den kongelige Commissarius, Konferentsraad Ne Hopp, aabnede den med en Tale, hvori han, efterat have yttret sig om Kongens og Fædrelandets Anerkjendelse af de Deputeredes Virken i den forrige Forsamling og de Frugter, denne Virken alt har baaret, berørte en Deel af de Gjenstande, hvormed Forsamlingen denne Gang vilde komme til at beskjæftige sig (saaledes Udkast til en Tyendeforordning, til en Helligdagssanordning, til en Communalanordning for Kjøbstæderne, til Regulering af Forsikkringsvæsenet og af flere Grene af Fattigvæsenet). Alders præsidenten Geheime-Konferentsraad Ahlefeldt indledede derpaa Valget af en Præsident med nogle Ord til Forsamlingen, hvori han opfordrede de Deputerede til at fordoble deres Anstrængelser i den Overtydning, at deres Bestræbelser sikkert vilde have velsignelsesrige Følger. Etatsraad Falck blev, med 31 Stemmer, valgt til Præsident, og under hans Ledelse foretoges endvidere følgende Valg: Vicepræsident, Justitiarius Jaspersen (36 St.), Sekretairer: Advocat Storm og Pastor Lorenzen (hver 39) og Redacteurer af Stændertidenden: Etatsraad Hensen (31) og Kammerherre Warnstedt (26). Hofjægermester Cron stern gjorde det Andragende, at Stænderforsamlingen ifølge den erholdte Kundgjørelse for de slesvigske Provindsialstænder maatte beslutte at indgive en Adresse til Hs. Majestæt. Efterat denne Proposition var tagen under Overveielse, bestemte Forsamlingen, med 23 Stemmer mod 19, at et Andragende om en saadan Adresse ikke kunde bedømmes ret, da den kongelige Kundgjørelse til de slesvigske Stænder for Tiden endnu ikke var bleven de Deputerede bekjendt. Præsidenten anmeldte derpaa, at have modtaget den trykte Kundgjørelse, af hvilken hver Deputeret nu erholdt et Exemplar. - Resten af de 3de Nummere optager den kongelige Kundgjørelse og den kongelige Commissarius's Foredrag til Motiveringen af de 2de første Lovforslag, som ere forelagte denne Forsamling, og som bestaae: 1) Udkastet til et Patent, indeholdende nogle yderligere Forskrifter med Hensyn til Forordn. 9 Novbr. 1798, angaaende Fraværendes Rettigheder i Henseende til den af dem tilbagelagte og den dem efter deres Bortgang tilfaldende Formue og de for Øvrighederne i denne Anledning indtrædende Embedspligter, og 2) Forordning angaaende Søn= og Helligdagenes Høitideligholdelse. J Modet den 25 Mai anmeldte Præsidenten, at der var indkommet: 1) en Proposition af Godseier Henningsen, om Forening af begge Stænderforsamlingerne for Hertugdømmerne Slesvig og Holsteen til een Forsamling; 2) en Proposition af Deputeret Todsen, angaaende Meddelelsen af Embedsmændenes Betænkninger, forsaavidt som disse have Jndflydelse paa Autoritetens Kiendelser; 3) en Proposition af den samme Deputerede, at de kongelige Propositioner maatte meddeles Stænderforsamlingerne nogle Maaneder for deres Sammenkomst; 4) flere Petitioner. - Samme Dag yttrede Deputeret Lorenzen fra Haderslev, der var idag tilsendt ham et Landkaart, som førte den Titel: "Kaart over Kongeriget Danmark, Holsteen og Lauenborg. Hertugdommet Slesvig var ikke at finde ved Jnddelingen, istedet derfor findes paa Kaartet "Sønderjylland. Dette Kaart er af det danske Trykkefrihedsselskab omsendt med Folkebladet. Han gjør Forsamlingen opmærksom paa dette mærkværdige Actstykke og beder, at det maa lægges paa Bordet; hvilket Præsidenten gjerne tillod.